LIVE เริ่มหมดแรงหลังโบรกฯเล็งเข้าข่ายใช้ Cash Balance คาดเริ่ม 20 ก.ค. นี้
LIVE ขยับลงหลังโบรกฯเล็งเข้าข่ายใช้ Cash Balance คาดเริ่มใช้ 20 ก.ค. โดย ณ เวลา 10.58 น.อยู่ที่ 0.67 บาท ลบ 0.01 บาท หรือ 1.47% มูลค่าการซื้อขาย 89.50 ล้านบาท อนึ่ง ราคาหุ้น LIVE นั้นมีการปรับตัวขึ้นต่อเนื่องนับตั้งแต่วันที่ 24 มิ.ย.58 จากระดับราคาต่ำสุดที่ 0.37 บาท 
17 ก.ค. 2558

ผู้สื่อข่าวรายงานว่า ราคาหุ้น บริษัท ไลฟ์ อินคอร์ปอเรชั่น จำกัด (มหาชน) หรือ LIVE ณ เวลา 10.58 น.อยู่ที่ 0.67 บาท ลบ 0.01 บาท หรือ 1.47% มูลค่าการซื้อขาย 89.50 ล้านบาท โดยราคาหุ้นเปิดตลาดที่ 0.70 บาท แตะระดับต่ำสุดที่ 0.66 บาท และปรับตัวขึ้นแตะระดับสูงสุดที่ 0.70 บาท
ทั้งนี้ ราคาหุ้นที่มีการปรับตัวลง คาดว่ามากประเด็นที่เช้าวันนี้นักวิเคราะห์หลักทรัพย์ บล.ฟิลลิป(ประเทศไทย) เปิดเผยว่า หุ้นบริษัท ไลฟ์ อินคอร์ปอเรชั่น จำกัด (มหาชน) หรือ LIVE และใบสำคัญแสดงสิทธิของบริษัท ไลฟ์ อินคอร์ปอเรชั่น จำกัด (มหาชน) หรือ LIVE-W2 เป็นหลักทรัพย์เข้าข่าย Turnover List สัปดาห์สิ้นสุด 16 กรกฎาคม 2558 ซึ่งมีโอกาสเข้าข่ายต้องใช้เกณฑ์ให้สมาชิกต้องดำเนินการให้ลูกค้าวางเงินสดไว้ล่วงหน้ากับสมาชิกเต็มจำนวนที่จะซื้อ(Cash Balance)คาดว่าจะเริ่มใช้วันที่ 20 กรกฎาคมนี้ โดยจะใช้ต่อเนื่อง 6 สัปดาห์
อนึ่ง ราคาหุ้น LIVE นั้นมีการปรับตัวขึ้นต่อเนื่องนับตั้งแต่วันที่ 24 มิ.ย.58 จากระดับราคา 0.38 บาท 